Насельніцтва Беларусі

**Насельніцтва Беларусі** — агульнасць людзей, якія пастаянна пражываюць на тэрыторыі Рэспублікі Беларусь.

Апошні перапіс насельніцтва Беларусі быў праведзены ў 2019 годзе.

## Колькасць 
На 1 студзеня 2025 года ў Беларусі пражывала **9 109 280** чалавек (паводле ацэнкі Нацыянальнага статыстычнага камітэта).

## Нацыянальны склад 
Паводле перапісу насельніцтва 2019 года:
* беларусы — 84,9 %
* рускія — 7,5 %
* палякі — 3,1 %
* украінцы — 1,7 %

## Размяшчэнне 
Па рэгіёнах Рэспублікі Беларусь насельніцтва размеркавана наступным чынам (на 1 студзеня 2025 года).

### Самагубствы 
У Беларусі за першыя шэсць месяцаў 2024 года зарэгістравана 596 суіцыдаў — гэта значыць 6,5 выпадкаў на 100 тысяч насельніцтва. У пачатку 2000-х гадоў гэты паказчык складаў больш за 20 на 100 тысяч.

Устойлівая тэндэнцыя апошніх 20 гадоў дазволіла Беларусі перайсці з катэгорыі краін з сярэдневысокім паказчыкам у катэгорыю з сярэдненізкім і нізкім паказчыкам. У той жа час часцей сталі здзяйсняць самагубствы беларускія дзеці і падлеткі — паказчык у першай палове 2024 года павялічыўся на 40 %.

Найбольшы ўзровень суіцыдаў сярод насельніцтва зарэгістраваны ў Мінску, найменшы — у Мінскай вобласці.

## Шлюбнасць 
Паводле звестак афіцыйнай статыстыкі, у 2024 годзе ў Беларусі было зарэгістравана:
* шлюбаў — 46 242
* разводаў — 34 866

Сярэдні ўзрост тых, хто ўпершыню ўзяў шлюб: у жанчын — 26,7 года, у мужчын — 28,9 года. Больш за ўсё разводаў прыходзілася на перыяды сумеснага жыцця ад 1 да 4 гадоў і ад 5 да 9 гадоў.

## Міграцыя 
### Эміграцыя з Беларусі 
Паводле звестак Міністэрства ўнутраных спраў, у 2021—2022 гадах больш за 200 тысяч грамадзян пакінулі Беларусь.

### Іміграцыя ў Беларусь 
Станам на 31 снежня 2023 на ўліку ў тэрытарыяльных органах унутраных спраў было больш за 217 тысяч замежнікаў, у тым ліку:
* маюць дазвол на часовае пражыванне — больш за 48 тысяч;
* пастаянна пражываюць у Беларусі — больш за 168 тыс.

Больш за 2,5 тысячы замежнікаў атрымалі беларускае грамадзянства ў 2024 годзе.

## Узрост 
На 1 студзеня 2024 года сярэдні ўзрост беларусаў складае 41,5 года, прычым:
* сярэдні ўзрост мужчын – 38,7 года
* сярэдні ўзрост жанчын – 43,9 года

Колькасць насельніцтва па асноўных узроставых групах.

## Урбанізацыя 
На 1 студзеня 2025 года 79 % насельніцтва — гарадскія жыхары, а 21 % — сельскія. Доля гараджан расце, але гэта не значыць, што гарады дадаюць у людзях — яны проста губляюць іх павольней, чым вёскі. На працягу 2024 года колькасць гарадскога насельніцтва скарацілася на 15,6 тыс. чалавек (-0,2 %), тады як сельскага — адразу на 31,1 тыс. (-1,59 %).

## Мова 
## Пол 
Паводле перапісу ў кастрычніку 2009 года ў краіне пражывала 4420 тысяч мужчынаў і 5068 тысяч жанчын. За 10 гадоў між перапісамі 1999 і 2009 гадоў праз рост смяротнасці мужчын у працаздольным узросце іх лік зменшыўся на 6,3 %, а доля ў суадносінах да жанчын скарацілася з 1:1,129 да 1:1,15. Колькасць жанчын таксама скарацілася (на 4,6 %). На 2009 год праз актыўнае перасяленне вясковых дзяўчат у горад там мужчыны колькасна пераважалі ва ўзросце да 27 гадоў, у вёсцы — да 56 гадоў. За 25 гадоў насельніцтва паменшылася на 750 тысяч, што суправаджалася памяншэннем колькасці рускіх (—557 тысяч паміж 1989 і 2009), палякаў (—123 тысяч), ўкраінцаў (—132 тысяч) і яўрэяў (—99 тысяч). Гэта раўнасільна таму, што Беларусь страціла два абласныя цэнтры краіны — Гомель і Брэст, і вярнулася ў 1978 год.

За апошнія 30 гадоў адбылося даволі інтэнсіўнае пераразмеркаванне вясковага і гарадскога насельніцтва, амаль па працэнту штогод на карысць горада. Імавернасць застацца на месцы свайго нараджэння для 20—24-гадовых беларускіх гараджан пад канец 1960-х складала 0,88, для вяскоўцаў — толькі 0,26. Пад канец 1990-х розніца павялічылася адпаведна да 0,92 і 0,22. З кожным годам пагаршаецца здароўе людзей, асабліва немаўлят. Так, колькасць упершыню захварэлых на сардэчна-сасудзістыя захворванні штогод павялічваецца на 3—4 адсоткі (звесткі на 2004 год), такая ж карціна з злаякаснымі захворваннямі.

## Шчыльнасць 
Шчыльнасць насельніцтва ў сярэднім па краіне складае 45,2 чал./км² (дадзеныя на 1 красавіка 2020 г. з улікам вынікаў перапісу насельніцтва 2019 г.).

 
File:Плотность населения Беларуси по муниципальным образованиям в 2016 году.jpg|thumb|Шчыльнасць насельніцтва Беларусі па раёнах на 2016 г.

## Дадатковыя звесткі 
На пачатак 2026 года ў Беларусі:
* 115 гарадоў
* 85 пасёлкаў гарадскога тыпу
* 22 973 сельскіх населеных пунктаў

## Крыніцы 
## Спасылкі 
* Лукашэнка хоча падвоіць насельніцтва Беларусі: што з гэтага атрымаецца? Ostro.by


Катэгорыя:Дэмаграфія